|  |  |
| --- | --- |
|  | **Rēzeknes novada pašvaldība****Kaunatas P.I.I. „Zvaniņš’**Reģ.Nr.4201901648Rāznas iela 32, Kaunatas pagasts, Rēzeknes novads, LV – 4622,Tel. 646 67136; Fax. 646 67000,e–pasts: kaunatapii@saskarsme.lvInformācija internetā: <http://www.kaunata.lv> |

**Kaunatas pirmsskolas izglītības iestādes “Zvaniņš”**

**mācību procesa organizēšanas ar 2020.gada 1.septembri kārtība**

Izdota saskaņā ar Ministru kabineta

2020.gada noteikumu Nr. 360 “Epidemioloģiskās drošības

pasākumi Covid -19 infekcijas izplatības ierobežošanai”

**I Vispārīgie jautājumi**

1. Kārtība nosaka, kā pirmsskolas izglītības iestādē tiek organizēts mācību process Covid-19 infekcijas laikā, kā arī, kā tiek nodrošināti epidemioloģiskās drošības un piesardzības pasākumi.
2. Kārtība ir saistoša visiem pirmsskolas izglītības iestādes darbiniekiem, bērniem, bērnu vecākiem, kā arī citām personām, kas apmeklē pirmsskolas izglītības iestādi.

**II Mācību procesa norise**

1. Mācību process pirmsskolas izglītības iestādē noris atbilstoši dienas režīmam.
2. Mācību process norit klātienē.
3. Visos gadījumos, kad bērns neierodas izglītības iestādē, vecākiem ir jāinformē iestāde par bērna prombūtnes iemeslu.
4. Izglītības iestādes darbiniekiem un apmeklētājiem redzamās vietās ir izvietotas skaidri salasāmas norādes – ievērot 2 m distanci no pārējām personām. Ja nepieciešams, tiek nodrošināts attiecīgais marķējums uz grīdas.

**III Bērnu nokļūšana uz/no pirmsskolas izglītības iestādes, ēdināšanas organizēšana, citi pasākumi**

1. Ja bērns ceļā uz/ no izglītības iestādes izmanto transportu, kurā kontaktējas ar citām personām, izņemot savus ģimenes locekļus vai pirmsskolas izglītības iestādes biedrus, bērns lieto sejas maskas vai citus elpceļus aizturošus materiālus ( lakati, šalles utml.).
2. Bērnu guldināšanā, ja tas ir nepieciešams, izmantojams princips – “galva pret kājām”.
3. Pirmsskolas iestādi **nedrīkst** apmeklēt darbinieki vai bērni, kuri atgriezušies no ārvalstīm, kuras Slimību profilakses un kontroles centrs (turpmāk - SPKC) ir noteicis kā valstis ar palielinātu COVID -19 izplatību, vai citām valstīm, no kurām atgriešanās saistīta ar plašu sabiedriskā transporta plūsmu (lidostas utml.). Šādi darbinieki, bērni atrodas mājās pašizolācijā, kuras laikā bērnam nodrošina individuālu attālinātu mācību procesu.
4. Pirms organizē aktivitātes, skolotājs izvērtē un mazina riskus, paredzot distancēšanās un higiēnas prasību īstenošanu.
5. Pirmsskolas iestādē organizē bērnu pieņemšanu un nodošanu vecākiem vai likumiskajiem pārstāvjiem pie pirmsskolas izglītības iestādes grupas ieejas durvīm, veicinot iespēju distancēties. Ja nepieciešams, tiek izvietotas vizuālas distancēšanās norādes, piemēram, līnijas uz zemes un sienām.
6. Bērni **nenes** uz izglītības iestādi roraļlietas no mājām.

**IV Epidemioloģisko drošības pasākumu ievērošana**

1. Lai ierobežotu infekcijas izplatīšanos, nepieciešams bieži un rūpīgi mazgāt rokas ar ūdeni un ziepēm, īpaši pirms ēšanas, pēc tualetes apmeklējuma, pēc pastaigas un nodarbībām ārā. Roku mazgāšanu veikt vismaz 40 sekundes.
2. Pirmsskolas skolotāja māca izglītojamos pareizi mazgāt rokas, ievērojot SPKC mājas lapā publicētos ieteikumus “Roku mazgāšana” (<https://www.youtube.com/watch?v=vDlFPEoCnRo&feature=youtu.be>).
3. Pirmsskolas bērniem jālieto maiņas apavi. Pēc apavu maiņas jāmazgā rokas.
4. Darbinieku roku dezinfekcijai pieejamā vietā jāizvieto 70% spirtu saturošus roku dezinfekcijas līdzekļi.
5. Biežāk lietotās virsmas un priekšmetus jādezinficē, izmantojot 70% spirtu saturošus dezinfekcijas līdzekļus, piemēram, skārienjutīgās ierīces, galda virsmas, durvju rokturus, krēsla atbalsta virsmas, ūdens krānus, sporta u.c. inventāru.
6. Jāierobežo tekstilizstrādājumu, kā, piemēram, tepiķi, spilveni, pufi u.tml. izmantošana grupās.
7. Regulāri, atbilstoši noteiktajām higiēnas prasībām jāvēdina telpas.
8. Regulāri jāveic telpu uzkopšana. Tualetes telpu un koridoru mitrā uzkopšana jāveic vismaz reizi 3 stundās.
9. Pirmsskolas iestādē darbiniekiem un apmeklētājiem redzamās vietās izvietot skaidri salasāmu norādi ievērot 2 m distanci no pārējām personām. Nepieciešamības gadījumā izvietot vizuālas distancēšanās norādes.
10. Pirmsskolas izglītības iestādē ir jāizvieto visiem pieejama, skaidri salasāma informācija ar atgādinājumu par higiēnu, tai skaitā tualetes telpās: *“Bieži un rūpīgi mazgā rokas ar ūdeni un ziepēm, īpaši pēc sabiedrisko vietu apmeklēšanas, pirms ēšanas, pirms pieskaršanās sejai, pēc tualetes apmeklējuma! Ja nav iespējams nomazgāt rokas, dezinficē rokas ar spirtu saturošiem roku dezinfekcijas līdzekļiem! Atceries, ka skārienjutīgās ierīces, piemēram, telefonu virsmas, var būt piesārņotas ar vīrusiem un baktērijām, tādēļ nepieciešams tās regulāri tīrīt, izmantojot spirtu saturošus dezinfekcijas līdzekļus! Nepieskaries sejai (acīm, degunam un mutei) ar nemazgātām rokām!”.*
11. Jānovērš bērnu drūzmēšanās pirmsskolas izglītības iestādes apkārtnē.
12. Nepieļaut personu, kurām noteikta pašizolācija (atrašanās tikai savā dzīvesvietā), mājas karantīna (atrašanās tikai savā dzīvesvietā ārstniecības personas uzraudzībā) vai stingra izolācija (obligāta atrašanās tikai savā dzīvesvietā vai ārstniecības iestādē ārstniecības personas uzraudzībā), klātbūtni pirmsskolas izglītības iestādē.
13. Nepieļaut bērnu un darbinieku ar elpceļu infekcijas slimību pazīmēm klātbūtni pirmsskolas izglītības iestādē. Bērnu veselības novērtēšanu veic pirmsskolas izglītības skolotāja ieejot grupā, veicot vizuālu novērojumu un īsas pārrunas ar bērna vecākiem vai citādi. Aizdomu gadījumā grupas skolotājs izsauc medicīnas darbinieku.
14. Ja darbiniekam, veicot darba pienākumus, parādās akūtas elpceļu infekcijas slimības pazīmes, darbinieka pienākums ir pārtraukt darba pienākumu veikšanu un doties mājās, kā arī telefoniski sazināties ar ģimenes ārstu, lai vienotos par turpmāko ārstēšanas režīmu. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
15. Izglītības iestāde informē darbiniekus, izglītojamos, viņu vecākus par mobilās lietotnes kontaktpersonu noteikšanai un informēšanai “Apturi Covid” izmantošanu.

**V Rīcība epidemioloģiskās situācijas pasliktināšanās gadījumos**

1. Ja izglītojamajam, atrodoties pirmsskolas izglītības iestādē, parādās akūtas elpceļu infekcijas slimības pazīmes (drudzis, klepus, elpas trūkums), izglītības iestāde:
	1. izolē izglītojamo atsevišķā telpā, kurā nodrošina tā paša pieaugušā, kas kontaktējās ar bērnu pirms tam, klātbūtni. Bērns šajā brīdī lieto kādu no elpceļu aizsegiem;
	2. sazinās ar bērna vecākiem, kas nekavējoties ierodas pēc bērna, vai arī nogādā bērnu mājās. Vecāki telefoniski kontaktējas ar savu ģimenes ārstu;
	3. bērns tiek ārstēts atbilstoši veselības stāvoklim un atgriežas pirmsskolas izglītības iestādē saskaņā ar ārstējošā ārsta norādījumiem.
2. Ja akūtas elpceļu infekcijas pazīmes konstatētas diviem vai vairāk bērniem un ir radušās aizdomas par grupveida saslimšanu, izglītības iestāde izolē bērnus nodrošinot pieaugušā klātbūtni, sazinās ar bērna vecākiem un nodrošina informācijas sniegšanu telefoniski SPKC attiecīgās reģionālās nodaļas epidemiologam. Šādi bērni atrodas mājās pašizolācijā, kuras laikā pirmsskolas izglītības iestāde nodrošina izglītojamajam individuālu attālinātu mācību procesu.
3. Iepriekšējos divos punktos minētajos gadījumos persona, kas konstatējusi aizdomas par akūtām elpceļu infekcijas slimībām, vispirms ziņo par šo faktu iestādes vadītājam, sazinās ar vecākiem.
4. Pirmsskolas izglītības iestādē nodrošina vecākiem pieejamu informāciju par to, ka bērni ar infekcijas slimības pazīmēm netiek uzņemti pirmsskolas izglītības iestādē un rīcību, ja bērnam tiek konstatētas slimības pazīmes, kā arī par pienākumu ievērot pašizolācijas un mājas karantīnas nosacījumus.
5. Ja tiek konstatēts COVID-19 infekcijas gadījums, kas būs saistīts ar konkrēto pirmsskolas izglītības iestādi, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas izglītības iestādes vadībai, kā arī lems par karantīnas noteikšanu pirmsskolas izglītības iestādē. Iestādes vadītājs par šo faktu un saņemtajiem SPKC norādījumiem informē iestādes dibinātāju, savukārt dibinātāja pārstāvis –Izglītības kvalitātes valsts dienestu(e-pasts: ikvd@ikvd.gov.lv)par faktu, ja pirmsskolas izglītības iestādei tiek noteikta karantīna.
6. Ja pirmsskolas izglītības iestādē tiek noteikta attālinātā mācīšanās, obligātā vecuma izglītojamajiem (5-6 gadus vecuma grupas bērniem) dibinātāja noteiktajā kārtībā tiek nodrošinātas brīvpusdienas.

**VI Izglītības iestādes apmeklētāju pieņemšanas kārtība**

1. Pirmsskolas izglītības iestādi **nedrīkst** apmeklēt persona ar elpceļu infekcijas slimību pazīmēm.
2. Katrai pirmsskolas izglītības iestādes nepiederošai personai, t.sk., izglītojamo vecākiem, apmeklējot grupu, ir jāievēro distancēšanos 2 metru attālumā no citām personām un jādezinficē rokas.
3. Par katru apmeklējumu reizi tiek veikta apmeklētāju reģistrācija, atzīmējot apmeklētāja vārdu, uzvārdu un kontaktinformāciju, kā arī norādot vizītes laiku. Apmeklētājs parakstās arī par to, ka apliecina, ka nav Covid-19 inficētais, nav atgriezies no ārvalstīm un nav kontaktējies ar Covid -19 inficētajiem divu pēdējo nedēļu laikā. Šos datus glabā 14 dienas, gadījumam, ja tas būs nepieciešams epidemioloģiskajai izmeklēšanai, norādot datu apstrādes mērķi. Apmeklētājus reģistrē pirmsskolas izglītības skolotāja.

**VII Komunikācija un atbildības**

1. Atbildīgā par bērnu vecāku iepazīstināšanu ar kārtību ir pirmsskolas izglītības skolotāja. Visiem bērnu vecākiem klātienē vai citā saziņas veidā līdz 2020.gada 26.augustam tiek izsniegta *Vecāku infolapa par 2020./2021.mācību gadu* (1.pielikums ). No vecākiem 1.septembrī tiek saņemti apliecinājumi (2.pielikums) par to, ka viņu bērns nav inficēts ar Covid -19 un, ka viņu bērns neradīs infekcijas riskus citiem.
2. Atbildīgais par epidemioloģisko prasību ieviešanu un koordinēšanu ir *pirmsskolas izglītības skolotāja.*
3. Atbildīgais par epidemioloģisko prasību ievērošanu (distancēšanās, higiēnas prasību ievērošana) ir *pirmsskolas izglītības skolotāja,* bet par dezinfekcijas līdzekļu nodrošināšanu – *pirmsskolas izglītības iestādes vadītāja.*
4. Atbildīgais par izglītojamo veselības stāvokļa novērošanu ir:
	1. mācību procesa laikā - *pirmsskolas izglītības skolotāja*
	2. ārpus pasākumu laikā - *pirmsskolas izglītības skolotāja*
5. Pirmsskolas izglītības iestādes komunikācijas kanāli:
	1. ar izglītojamo vecākiem vai to likumiskajiem pārstāvjiem ir: e-pasts, tālrunis, WhatsApp - atbildīga pirmsskolas izglītības skolotāja;
	2. ar dibinātāju, SPKC un Izglītības kvalitātes valsts dienestu ir izglītības iestādes vadītāja.

**VIII Noslēguma jautājumi**

1. Kārtība stājas spēkā ar 2020.gada 1.septembri. Situācijā, kad valstī epidemioloģiskā drošība COVID 19 infekcijas izplatībai nebūs jānodrošina, kārtība atceļama ar izglītības iestādes vadītāja rīkojumu.

Kaunatas pirmsskolas izglītības

iestādes “Zvaniņš” vadītāja S.Viša

1.pielikums

**Vecāku infolapa par 2020./2021.mācību gadu**

**Labdien, cienījamie vecāki!**

 Mēs, esam ļoti priecīgi, ka Jūsu bērns(i) apmeklē Kaunatas pirmsskolas izglītības iestādi “Zvaniņš”.

 Ir sācies 2020./2021. mācību gads. Tā norise ir līdzīga kā iepriekšējie mācību gadi, tomēr sakarā ar to, ka valstī joprojām turpinās Covid-19 infekcijas izplatības ierobežojumi, arī mūsu izglītības iestādē tiek noteiktas būtiskas atšķirības no ierastā dzīves ritma.

 Izglītības iestādē mācības visi uzsāks klātienē. Tas, vai klātienes process varēs ilgt visu

mācību gadu, ir atkarīgs no mums visiem – izglītības iestādes darbiniekiem, Jūsu bērniem un

Jums.

**Mēs ļoti lūdzam, lai Jūs būtu atbildīgi un ievērotu sekojošus faktorus:**

* bērnu pieņemšana un nodošana vecākiem vai likumiskajiem pārstāvjiem notiek pie iestādes grupas ieejas durvīm;
* bērni nenes uz izglītības iestādi rotaļlietas no mājām;
* visos gadījumos, kad Jūsu bērns neierodas izglītības iestādē, Jums ir jāinformē iestāde par izglītojamā prombūtnes iemeslu;
* bērnus uz izglītības iestādi katru dienu sūtam bez akūtām elpceļu infekcijas slimību pazīmēm (drudzis, klepus, elpas trūkums), pretējā gadījumā bērnu vedam pie ģimenes ārsta;
* ja bērns ceļā uz izglītības iestādi izmanto transportu, kurā kontaktējas ar citām personām, izņemot savus ģimenes locekļus vai klases (grupas) biedrus, iespēju robežās nodrošināt viņus ar sejas maskām vai citiem elpceļus aizturošiem materiāliem (lakati, šalles, utml.), aicināt bērnus bez vajadzības nekontaktēties ar citām personām arī ārpus izglītības iestādes laika;
* ja izglītības iestādē tiek konstatēts, ka bērnam ir akūtas elpceļu infekcijas slimību pazīmes, izglītības iestāde par to informē vecākus, vecāki un izglītības iestāde vienojas, kādā veidā bērns tik nogādāts mājās. Vecāki šajā gadījumā ir atbildīgi par to, lai bērns apmeklētu ģimenes ārstu. Atgriešanās izglītības iestādē ir tikai ar ģimenes ārsta izziņu;
* ja Jūsu bērns atgriežas no ārvalstīm, kuras Slimību profilakses un kontroles centrs ir iekļāvis Covid-19 infekcijas riska valstu grupā, Jūsu bērnam jāatrodas mājās – pašizolācijā, Jums par šo faktu jāinformē izglītības iestāde.

Izglītības iestāde mācību procesa laikā centīsies ievērot iespēju robežās drošības pasākumus,

tomēr, ja tiks konstatēts, ka izglītības iestādē kādam izglītojamajam ir apstiprināta Covid-19 infekcija, pašvaldība konkrētai grupai noteiks citu mācību procesa norises formu – attālināto mācīšanos. Ja izglītības iestādē saslimšanas ar Covid-19 gadījumi tiks atklāti dažādās grupās, ir iespējama pāreja uz attālinātu mācību procesu visām grupām. Par šādiem lēmumiem vecāki informāciju varēs saņemt no grupas skolotājiem individuāli vai telefoniski.

Aicinām arī 2020.gada 1.septembrī iesniegt apliecinājumu (apliecinājums pievienots) par to, ka Jūsu bērns(i) nav inficēti ar Covid-19 un, ka viņš(i) neradīs riskus citiem.

 Detalizētāka informācija par mācību procesu no 2020.gada 1. septembra skaidrojuma pie pirmsskolas skolotājas vai iestādes vadītājas personīgi vai telefoniski.

 Tikai mūsu kopīgu pūliņu rezultātā mēs spēsim nodrošināt klātienes mācību procesu visa mācību gada laikā.

Lai mums visiem kopā izdodas,

Kaunatas pirmsskolas izglītības iestādes “Zvaniņš” vadītāja Sandra Viša

2.pielikums

**Kaunatas pirmsskolas izglītības**

**iestādes “Zvaniņš”**

**vadītājai Sandrai Višai**

Es,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(viena no vecākiem vārds, uzvārds)

apliecinu, ka man un manas ģimenes locekļiem, t.sk., manam(iem) bērnam(iem) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ :

1. nav medicīniski apstiprināta inficēšanās ar Covid-19;
2. normatīvajos aktos noteiktajā kārtībā neesam atzīti par kontaktpersonu1 ar Covid-19 inficētai personai;
3. pēdējo 14 dienu laikā neesam bijuši ārvalstīs, kā arī neesam kontaktējušies  ar personām, kuras bijušas ārvalstīs;

Apliecinu, ka manam(iem) bērnam(iem) nav akūtas elpceļu infekcijas slimības pazīmes (drudzis, klepus, elpas trūkums).

01.09.2020. \_\_\_\_\_\_\_\_\_\_\_\_\_\_\_\_\_\_\_\_\_\_

 /paraksts/

 Epidemioloģiskās drošības likuma 1.panta 22.punkts: “kontaktpersona — cilvēks, kurš ir bijis tiešā vai netiešā kontaktā ar infekciozu personu vai uzturējies epidēmijas perēklī un kuram ir bijusi iespēja inficēties;”.